hotchpotch/miracl-hf-unified huggingface dataset:
การประกาศเป็นบุญราศี
การประกาศเป็นบุญราศี () คือกระบวนการที่คริสตจักรโรมันคาทอลิกกำหนดขึ้นเพื่อรับรองว่าบุคคลหนึ่งได้เข้าสู่สวรรค์และสามารถวอนขอพรจากพระเป็นเจ้าแทนมนุษย์บนโลกได้ กระบวนการนี้ถือเป็นขั้นตอนที่สี่ของการประกาศเป็นนักบุญ
แต่เดิมการประกาศเป็นบุญราศีเป็นกระบวนการที่แต่ละมุขมณฑลดำเนินการเอง และมักจะเป็นการยกย่องมรณสักขีในท้องถิ่นนั้น ๆ จนปี ค.ศ. 1983 เป็นต้นมาศาสนจักรคาทอลิกกำหนดว่าต้องมีปาฏิหาริย์หนึ่งอย่างที่ (เชื่อว่า) เกิดจากการที่ผู้นั้นได้อ้อนวอนขอพรพระเจ้าตามการอธิษฐานของคริสต์ศาสนิกชน ในกรณีที่ผู้ถูกเสนอชื่อเป็นมรณสักขี ศาสนจักรจะดำเนินการประกาศเป็นบุญราศีให้โดยไม่จำเป็นต้องมีเรื่องปาฏิหาริย์มารับรองความศักดิ์สิทธิ์ เพราะถือว่าการพลิชีพเพื่อยืนยันความเชื่อในคริสต์ศาสนาถือเป็นวีรคุณธรรมที่แสดงความศักดิ์สิทธิ์อยู่แล้ว
ความเคารพและการเฉลิมฉลองบุญราศีจะจำกัดเฉพาะภายในภูมิภาคหรือประชาคมที่บุญราศีนั้นเคยเกี่ยวข้องขณะยังมีชีวิตอยู่ จนเมื่อได้รับการประกาศเป็นนักบุญแล้วจึงจะได้รับความเคารพและจัดงานฉลองจากคริสต์ศาสนิกชนได้ทั่วโลก เช่น คริสตจักรโรมันคาทอลิกในประเทศไทยกำหนดให้ฉลองเจ็ดบุญราศีมรณสักขีแห่งสองคอนในวันที่ 16 ธันวาคม และฉลองบุญราศีนิโคลัส บุญเกิด กฤษบำรุง ในวันที่ 12 มกราคม
ชาวไทยได้รับการประกาศเป็นบุญราศี 2 ครั้ง รวม 8 องค์ ได้แก่
ปี 2532 สมเด็จพระสันตะปาปาจอห์น ปอลที่ 2 ได้ประกาศสดุดีให้ทั้ง 7 คน เป็น "บุญราศีมรณสักขี" หมายถึง คริสตชนผู้ที่ประกอบกรรมดีและพลีชีพเพื่อประกาศยืนยันความเชื่อในพระเจ้าไม่ยอมละทิ้งศาสนา อีกทั้งประกาศให้มีพิธีรำลึกบุญราศีสองคอนทั้ง 7 ในวันที่ 16 ธันวาคม โดยมีการฉลองอย่างยิ่งใหญ่ในมหาวิหารนักบุญเปโตร กรุงโรม ซึ่งหลังจากการสถาปนาบุญราศีทั้ง 7 แล้ว โบสถ์สองคอน จึงได้จัดงานชุมนุมครั้งใหญ่ เพื่อฉลองบุญราศีที่ประเทศไทย เรียกงานนี้ว่า “งานสันติร่วมจิตใจเดียว” ในปีต่อ ๆ มา จัดเป็นงานวันรำลึกบุญราศีทั้ง 7 แต่เพื่อความสะดวกแก่ผู้ที่สนใจอยากไปร่วมงาน การฉลองที่โบสถ์สองคอนจึงกำหนดให้จัดขึ้นในวันเสาร์ที่ใกล้เคียงกับวันที่ 16 ธันวาคมที่สุด บาทหลวงบุญเกิดทำงานอภิบาลที่โบสถ์หลายแห่ง คือ อาสนวิหารแม่พระบังเกิด บางนกแขวก โบสถ์เซนต์นิโคลาส พิษณุโลก อาสนวิหารพระหฤทัย เชียงใหม่ โบสถ์คาทอลิกในลำปาง อาสนวิหารแม่พระประจักษ์ที่เมืองลูร์ด นครราชสีมา และโบสถ์นักบุญเทเรซา โนนแก้ว
บาทหลวงบุญเกิดถูกจับในวันสมโภชพระคริสต์แสดงองค์ หลังจากประกอบศาสนกิจที่โบสถ์นักบุญยอแซฟ บ้านหัน เมื่อวันที่ 12 มกราคม ค.ศ. 1941 ในข้อหาเป็นกบฏภายนอกราชอาณาจักร ถูกตัดสินจำคุก 15 ปี ระหว่างอยู่ในคุกที่เรือนจำกลางบางขวางเป็นปีที่สาม ท่านป่วยเป็นวัณโรคเป็นเวลา 9 เดือน และถึงแก่กรรมในคุกนั้นเอง เมื่อวันที่ 12 มกราคม ค.ศ. 1944 รวมอายุ 49 ปี ศพของท่านถูกนำไปฝังไว้ที่วัดบางแพรกซึ่งเป็นวัดที่อยู่ใกล้เรือนจำ หลังจากนั้นในเดือนมีนาคม มุขนายกเรอเน-มารี-โฌแซ็ฟ แปโรจึงได้รับอนุญาตให้นำศพของท่านมาฝังที่อาสนวิหารอัสสัมชัญ บางรัก กรุงเทพฯ
บาทหลวงนิโคลาสเป็นบาทหลวงที่เอาใจใส่งานอภิบาล มีใจเมตตาต่อคนยากจน และมีความกระตือรือร้นในการประกาศข่าวดี ระหว่างที่อยู่ในคุก ท่านได้สอนคำสอนและโปรดศีลล้างบาปให้นักโทษด้วยกันที่ใกล้ตายจำนวน 68 คน
พระคาร์ดินัลไมเกิ้ล มีชัย กิจบุญชู ได้เสนอกรณีของท่านให้สมณะกระทรวงการสถาปนานักบุญพิจารณา หลังจากตรวจสอบอย่างถ้วนถี่ชัดแจ้งว่าท่านเป็นผู้ศักดิ์สิทธิ์ พลีชีพเพราะเห็นแก่ความเชื่อในพระเป็นเจ้า สมเด็จพระสันตะปาปาจอห์น ปอลที่ 2 ได้ประกาศรับรองความศักดิ์สิทธิ์ของท่าน เมื่อวันที่ 27 มกราคม ค.ศ. 2000 และประกอบพิธีสถาปนาเป็นบุญราศีมรณสักขี ในวันอาทิตย์ที่ 5 มีนาคม ค.ศ. 2000 ณ มหาวิหารนักบุญเปโตร กรุงโรม ประเทศอิตาลี
หน่วยอัตราข้อมูล
ในสาขาโทรคมนาคม และคอมพิวเตอร์, อัตราบิต หรือ จำนวนบิตข้อมูลที่ถูกส่งในหนึ่งหน่วยเวลา สามารถวัดได้ในหน่วยของ บิตต่อวินาที, ไบต์ต่อวินาที และยังนิยมเติมคำอุปสรรคของระบบเอสไอไว้ด้านหน้า ซึ่งจะทำให้มีความหลากหลายของหน่วยอัตราข้อมูล () ในการวัดดังนี้
การเขียนตัวย่อ 2 Mb (ซึ่งสามารถอ่านได้ถูกต้องแบบเดียวคือ 2 เมกะบิต) สามารถเข้าใจได้ถึง 4 แบบด้วยกัน คือ เริ่มด้วย เมกะ- หรือ เมบิ- แล้วต่อด้วย -บิต หรือ -ไบต์ ดังนั้นหากจะเขียนให้ถูกต้องจำเป็นต้องเข้าใจอย่างชัดเจนเสียก่อน ความแตกต่างของ เมกะ- กับ เมบิ- และ -บิต กับ -ไบต์ แจงด้วยตารางข้างล่างนี้
จากตารางจะเห็นว่าหากอ่านผิดจาก เมกะ- เป็น เมบิ- จะผิดพลาดไปเพียงประมาณ 5% แต่หากอ่านผิดจาก -บิต เป็น -ไบต์ จะผิดจากความจริงไปถึง 800% ดังนั้นความเข้าใจใน เมกะ-, เมบิ-, -บิต, -ไบต์ จึงมีความสำคัญอย่างยิ่ง
M- ย่อมาจาก เมกะ (mega) หมายถึง 1,000,000 (10) แต่ Mi- ย่อมาจาก เมกะไบนารี (megabinary) ซึ่งหมายถึง 1,048,576 (2)
b ย่อมาจาก บิต แต่ B ย่อมาจาก ไบต์ และเนื่องจากหนึ่งไบต์มีค่าเท่ากับ 8 บิต จึงทำให้ Mb (เมกะบิต) ต่างกับ MB (เมกะไบต์) อยู่ 8 เท่านั่นเอง
กิโลบิตต่อวินาที หรือ kilobit per second (kbit/s หรือ kb/s หรือ kbps) เป็นหน่วยของอัตราการส่งข้อมูล มักพบเห็นในการบ่งความเร็ว (แบนด์วิดธ์) ของอินเทอร์เน็ตบรอดแบนด์ ซึ่งมีค่าเท่ากับ
เมกะบิตต่อวินาที หรือ megabit per second (Mbit/s หรือ Mb/s หรือ Mbps) เป็นหน่วยของอัตราการส่งข้อมูล มักพบเห็นในการบ่งความเร็ว (แบนด์วิดธ์) ของอินเทอร์เน็ตบรอดแบนด์ ซึ่งมีค่าเท่ากับ
จิกะบิตต่อวินาที หรือ gigabit per second (Gbit/s หรือ Gb/s) เป็นหน่วยของอัตราการส่งข้อมูลซึ่งมีค่าเท่ากับ
เทระบิตต่อวินาที หรือ terabit per second (Tbit/s หรือ Tb/s) เป็นหน่วยของอัตราการส่งข้อมูลซึ่งมีค่าเท่ากับ
กิบิบิตต่อวินาที หรือ kibibit per second (Kibit/s หรือ Kib/s) เป็นหน่วยของอัตราการส่งข้อมูลซึ่งมีค่าเท่ากับ
เมบิบิตต่อวินาที หรือ mebibit per second (Mibit/s หรือ Mib/s) เป็นหน่วยของอัตราการส่งข้อมูลซึ่งมีค่าเท่ากับ
จิบิบิตต่อวินาที หรือ gibibit per second (Gibit/s หรือ Gib/s) เป็นหน่วยของอัตราการส่งข้อมูลซึ่งมีค่าเท่ากับ
เทบิบิตต่อวินาที หรือ tebibit per second (Tibit/s หรือ Tib/s) เป็นหน่วยของอัตราการส่งข้อมูลซึ่งมีค่าเท่ากับ
กิโลไบต์ต่อวินาที หรือ kilobytes per second (kB/s) เป็นหน่วยของอัตราการส่งข้อมูลซึ่งมีค่าเท่ากับ
เมกะไบต์ต่อวินาที หรือ megabytes per second (MB/s) เป็นหน่วยของอัตราการส่งข้อมูลซึ่งมีค่าเท่ากับ
จิกะไบต์ต่อวินาที หรือ gigabytes per second (GB/s) เป็นหน่วยของอัตราการส่งข้อมูลซึ่งมีค่าเท่ากับ
เทระไบต์ต่อวินาที หรือ terabytes per second (TB/s) เป็นหน่วยของอัตราการส่งข้อมูลซึ่งมีค่าเท่ากับ
กิบิไบต์ต่อวินาที หรือ kibibytes per second (​KiB/s) เป็นหน่วยของอัตราการส่งข้อมูลซึ่งมีค่าเท่ากับ
เมบิไบต์ต่อวินาที หรือ mebibytes per second (​MiB/s) เป็นหน่วยของอัตราการส่งข้อมูลซึ่งมีค่าเท่ากับ
จิบิไบต์ต่อวินาที หรือ gibibytes per second (GiB/s) เป็นหน่วยของอัตราการส่งข้อมูลซึ่งมีค่าเท่ากับ
เทบิไบต์ต่อวินาที หรือ tebibytes per second (​TiB/s) เป็นหน่วยของอัตราการส่งข้อมูลซึ่งมีค่าเท่ากับ
เฟร์ริต
เฟอเรท (; ) เป็นสัตว์เลี้ยงลูกด้วยนมชนิดหนึ่ง จำพวกวีเซล นิยมเลี้ยงกันเป็นสัตว์เลี้ยง
เฟอเรทเป็นชนิดย่อยของโพลแคตยุโรป ("M. putorius") ที่เป็นวีเซลหรือเพียงพอนที่พบได้ในทวีปยุโรป จากการตรวจสอบทางดีเอ็นเอพบว่าเฟอเรทนั้นถูกมนุษย์เลี้ยงกันมาถึง 2,500 ปีแล้ว โดยในประวัติศาสตร์ จะมีเฟอเรทปรากฏตามที่ต่าง ๆ อาทิ ปรากฏในภาพวาดของลีโอนาร์โด ดา วินชี หรือเป็นสัตว์เลี้ยงของสมเด็จพระราชินีอลิซาเบธที่ 1 แห่งจักรวรรดิอังกฤษ และยังเป็นสัตว์ที่ใช้ในการวางสายเคเบิลในการถ่ายทอดพระราชพิธีอภิเษกสมรสของเจ้าฟ้าชายชาลส์ กับเลดี้ไดอานา ในปี ค.ศ. 1981 ด้วย
เฟอเรทมีความยาวประมาณ 20 นิ้ว (51 เซนติเมตร) และความยาวหาง 5 นิ้ว (13 เซนติเมตร) น้ำหนักประมาณ 1.5–4 ปอนด์ (0.7–2 กิโลกรัม) อายุขัยโดยเฉลี่ย 7-10 ปี ตัวผู้นั้นจะมีความยาวมากกว่าตัวเมีย
อาหารที่เฟอเรทกินนั้นคือเนื้อสัตว์เท่านั้น ไม่ใช่ผลไม้ หากเฟอเรทกินผลไม้อาจจะทำให้เฟอเรทเสียชีวิตจากการที่อาหารไม่ย่อย หรือกระทั่งเป็นเบาหวานได้
ในสหรัฐอเมริกา เฟอเรทถูกนำเข้ามาในฐานะของสัตว์ที่ฝึกไว้สำหรับล่ากระต่าย ซึ่งเป็นพฤติกรรมตามธรรมชาติของเฟอเรทหรือวีเซลอยู่แล้ว ที่ล่าสัตว์ขนาดเล็กตามโพรงดิน เช่น หนู, กระต่าย เป็นอาหาร โดยการมุดเข้าไปลากออกมาถึงในโพรง
เฟอร์เร็ตนับเป็นสัตว์เลี้ยงลูกด้วยนมที่มีจำนวนชิ้นกระดูกสันหลังมากที่สุดในโลก โดยมีกระดูกที่ต้นคอถึง 7 ชิ้น และสะโพก 6 ชิ้น นั่นจึงทำให้เฟอร์เร็ตสามารถที่จะมุดหรือลอดไปตามโพรงหรือรูเรี้ยวต่าง ๆ ได้อย่างยืดหยุ่น คล่องแคล่ว
เฟอเรทเป็นสัตว์ที่สามารถเลี้ยงไว้ในบ้านได้เป็นอย่างดี แต่มีข้อเสียคือ กลิ่นตัวที่เหม็น โดยเฉพาะเมื่อตกใจจะปล่อยกลิ่นออกมาตามสัญชาตญาณธรรมชาติ หลังจากผสมผ่านไป 2 สัปดาห์ ท้องตัวเมียจะใหญ่ขึ้น เห็นราวนมชัดขึ้น มีระยะเวลาตั้งท้องนาน 42วัน มีลูกปีละ 1-2 ครั้ง โดยสามารถคลอดลูกได้ถึง 2-12ตัวต่อครั้ง ใช้เวลาเลี้ยงลูกให้นมลูกนานราว 6สัปดาห์ จากนั้นลูกเฟอร์เร็ตจะเริ่มกินอาหาร กินเนื้อได้เอง ซึ่งในประเทศไทย ปัจจุบันสามารถเพาะขยายพันธุ์เฟอเรทได้แล้ว แทนการนำเข้ามาจากต่างประเทศ
ลูกไม้หลากสี
ลูกไม้หลากสี เป็นละครโทรทัศน์ไทยจากบทประพันธ์ของ เทพิตา ถูกสร้างครั้งแรกเมื่อปี พ.ศ. 2548 เขียนบทโทรทัศน์โดย สับปะรดหรรษา กำกับการแสดงโดย มาวิน แดงน้อย หรือชื่อเดิม มานพ สัมมาบัต (ปัจจุบันถึงแก่กรรมแล้ว) นำแสดงโดย ศิวัฒน์ โชติชัยชรินทร์, เอมี่ กลิ่นประทุม และนำกลับมาสร้างใหม่อีกครั้งในปี พ.ศ. 2556 เขียนบทโทรทัศน์โดย ลายน้ำ ผลิตโดย พอดีคำ กำกับการแสดงโดย ชัชวาล ศาสวัตกลูน นำแสดงโดย โตนนท์ วงศ์บุญ, พิมพ์ชนก ลือวิเศษไพบูลย์ ออกอากาศทางสถานีโทรทัศน์สีกองทัพบกช่อง 7
เหยี่ยวเพเรกริน
เหยี่ยวเพเรกริน (; เป็นนกล่าเหยื่อจำพวกเหยี่ยวชนิดหนึ่ง อยู่ในวงศ์เหยี่ยวปีกแหลม (Falconidae)
เหยี่ยวเพเรกริน เป็นนกที่บินได้เร็วมาก โดยทำความเร็วที่ได้ 321-563 กิโลเมตร/ชั่วโมง และทำความเร็วได้สูงที่สุดเมื่อพุ่งดิ่งลงจากที่สูง ถ้าบินระดับแนวนอนปกติ จะอยู่ที่ความเร็วประมาณ 80-90 กิโลเมตรต่อชั่วโมง แต่หากดิ่งลงมาจากที่สูงสามารถทำความเร็วได้ถึง 89-57 เมตร/วินาที นับเป็นนกที่บินได้เร็วที่สุดในโลก และสามารถเพิ่มความเร็วได้ขณะบินได้ถึง 130 ไมล์/ชั่วโมง ด้วยเวลาไม่ถึง 1 วินาที ซึ่งถือว่าเร็วกว่ารถสปอร์ต
เสียอีก และนับเป็นสัตว์ที่มีความเร็วที่สุดในอาณาจักรสัตว์ทั้งหมด
ซึ่งในความเร็วระดับนี้ ลมจะเข้าไปในโพรงจมูกของเหยี่ยวเพเรกริน ซึ่งแรงพอที่จะทำให้สลบได้ แต่ในโพรงจมูกของเหยี่ยวเพเรกรินจะมีกระดูกอีกชั้นหนึ่งสำหรับกันลม
เหยี่ยวเพเรกรินตัวเมียจะมีขนาดใหญ่กว่าตัวผู้ โดยเฉลี่ยมีขนาดลำตัวประมาณ 34-58 เซนติเมตร (13–23 นิ้ว) และเมื่อกางปีกจะกว้างได้ถึง 74-120 เซนติเมตร (29–47 นิ้ว)
เป็นนกที่กระจายพันธุ์ได้กว้างไกลในหลายพื้นที่ของโลก ล่านกและสัตว์ต่าง ๆ กินเป็นอาหาร โดยเฉพาะนกพิราบ มีความแตกต่างกันออกไปของสีขนและลักษณะขน ซึ่งสามารถแบ่งออกเป็นชนิดย่อยต่าง ๆ ได้ถึง 16 ชนิด (ดูในตาราง) แต่โดยทั่วไป ส่วนหัวและแถบหนวดดำตัดกับข้างแก้มและคอสีขาวเป็นแถบใหญ่ สำหรับในประเทศไทย ชนิดย่อย "F. p. japonensis" มีลำตัวด้านบนเทาเข้ม ลำตัวด้านล่างขาว อกมีลายจุดเล็ก ๆ ลำตัวด้านล่างมีลายละเอียดต่อกันตามขวาง ขณะบินปีกกว้าง ปลายมนกว่าชนิดอื่น ๆ ใต้ปีกขาวมีลายดำหนาแน่นที่ขนคลุมใต้ปีก ชนิดย่อย "F. p. peregrinator" ลำตัวด้านล่างแกมน้ำตาลแดง และชนิดย่อย "F. p. ernesti" พบในพื้นที่ภาคใต้ มีแก้มสีดำ หัวและลำตัวสีคล้ำมาก อกค่อนข้างเรียบ มีลายขวางหนาแน่นที่ท้องทำให้ลำตัวด้านล่างเป็นสีดำ
ขณะที่ยังเป็นวัยอ่อนมีลายขีดที่อกและท้อง ลำตัวด้านบนแกมน้ำตาลมากกว่านกเต็มวัย ในชนิดย่อย "F. p. peregrinator" อกและท้องลาย แซมด้วยสีน้ำตาลแดงถึงท้องด้านล่าง ในประเทศไทย มีถิ่นอาศัยในพื้นที่ภาคเหนือตอนล่าง ในบริเวณพื้นที่เปิดโล่ง, ชายฝั่งทะเล, หน้าผา หรือที่ราบถึงความสูง 2,565 เมตร จัดเป็นสัตว์ป่าคุ้มครอง โดยถือเป็นนกอพยพที่หายากชนิดหนึ่ง
จักรพรรดินีเซี่ยวเซี่ยนตวน
สมเด็จจักรพรรดินีเซี่ยวเซี่ยนตวน ()(ค.ศ.1639–1660) เป็นพระมเหสีในจักรพรรดิซุ่นจื้อแห่ง ราชวงศ์ชิง. พระนามของพระนางมักถูกเรียกสับสนกับ นางตงเสี้ยวกวัง ()นางคณิกา ชื่อดังในช่วงปลายราชวงศ์หมิงและราชวงศ์ชิงต้น
จักรพรรดินีเซี่ยวเซี่ยนตวน เกิดในราชสกุลแมนจูเผ่า คังโกว()ตระกูลของพระนางอยู่ในธงสีขาวธรรมดาของแปดกองทัพ พระบิดาของพระนาง ทำหน้าที่เป็นรัฐมนตรีว่าการกระทรวงมหาดไทย () ในราชสำนักชิงในขณะที่พระมารดา เป็นชาวฮั่นถิ่นฐานเดิมของพระนางอยู่ในในมณฑลเหลียวหนิง.
ได้เข้าถวายตัวเป็นราชบาทบริจาริกาเมื่อพระชนมายุ 18 พระชันษา และเป็นที่รักและโปรดปรานของ จักรพรรดิซุ่นจื้อเป็นอย่างมาก พระนางได้รับการสถาปนาพระยศ เป็นเซียนเฟย() ในเดือนสิงหาคม ค.ศ.1656 และได้รับการสถาปนาพระอิริยายศเป็น ฮองกุ้ยเฟย()ในเดือนมกราคม 1657.
ต่อมาต่งเอ้อเฟย์ให้กำเนิดโอรสในปี ค.ศ. 1657 แต่ได้สิ้นพระชนม์ก่อนที่จะถึงพระชันษาหนึ่งปี การที่พระโอรสองค์นี้สิ้นพระชนม์ ส่งผลให้พระอัครมเหสีต่งเอ้อและจักรพรรดิซุ่นจื้อ ทรงเสียพระทัยเป็นอย่างมาก ทำให้พระอัครมเหสีต่งเอ้อล้มป่วยลงและสิ้นพระชนม์ใน ปี ค.ศ. 1660 รวมพระชันษาได้ 21 ปี การที่พระสนมองค์โปรดสิ้นพระชนม์อย่างกะทันหันนี้ทำให้จักรพรรดิซุ่นจื้อทรงเสียพระทัยเป็นอย่างมาก ถึงกับทรงงดออกว่าราชกิจเป็นเวลาห้าวันเพื่อไว้อาลัยแก่พระสนมพระองค์นี้ พระศพของพระมเหสีต่งเอ้อถูกฝังอยู่ในสุสานราชวงศ์ชิงตะวันออก.
ต่งเอ้อเฟย์ได้รับการสถาปนาหลังสิ้นพระชนม์ พระนามดังนี้:
สูตรของเว่ยหล่าง
สูตรของเว่ยหล่าง (อังกฤษ: Platform Sutra ,จีน: 六祖壇經, แบบเต็ม: 南宗頓教最上大乘摩訶般若波羅蜜經六祖惠能大師於韶州大梵寺施法壇經) เป็นคัมภีร์ของศาสนาพุทธนิกายเซน เขียนขึ้นโดยพระสังฆปรินายกองค์ที่ 6 เว่ยหล่าง ในช่วงศตวรรษที่ 8 ถึง 13 ที่ประเทศจีน คำสอนเป็นเรื่องเกี่ยวกับ การสืบทอดตำแหน่งพระสังฆปรินายกจาก พระสังฆปรินายกองค์ที่ 5 หวางยั่น (ฮ่งยิ้ม) กับ ท่านเว่ยหล่าง และโศลกที่ได้รับจากท่านอาจารย์ จุดเด่นอยู่ที่การมุ่งสู่ จิตเดิมแท้ และความสำคัญอันรวมเป็นหนึ่งเดียวกันของ ศีล สมาธิ และ ปัญญา
เล่าถึงการบรรยายธรรม ณ ห้องโถง วิหารไทฟัน ท่านเว่ยหล่างได้เล่าถึงประวัติของท่าน ซึ่งสนใจในทางธรรมจึงเข้าเป็นศิษย์ในพระสังฆปรินายกหวางยั่น ในระหว่างนั้น พระสังฆปรินายกหวางยั่น ได้มีประสงค์จะมอบตำแหน่งของตนให้กับศิษย์ผู้ที่แต่งโศลกได้เข้าถึงธรรม ในกาลนั้นศิษย์เอกของท่านสังฆปรินายกหวางยั่น ชื่อว่า ชินเชา ได้แต่งโศลกไว้บนกำแพงทางเดินดังนี้
ซึ่งต่อมาท่านเว่ยหล่างได้อ่านโศลกนี้ ได้ค้นพบว่า โดยจิตเดิมแท้แล้วนั้น โศลกที่ถูกต้องควรเป็นดัวนี้
โศลกนี้ถูกใจ สังฆปรินายกหวางยั่น เป็นอย่างมากท่านจึงได้มอบ วัชรสูตร จีวร และบาตร อันเป็นเครื่องหมายแห่งการสืบทอดสังฆปรินายก แก่ท่านเว่ยหล่าง
การลุถึงวิมุติ คือการลุถึงสมาธิฝ่ายปรัชญาโดย ความไม่ต้องคิด รู้สิ่งทั้งหลายตามความเป็นจริง ไม่ต้องมีอะไรห่อหุ้มพัวพัน
คำถามแดนบริสุทธิ์คืออะไร ตอบเนื้อกายคือนครแห่งนี้มีประตูนอก 4 ประตู คือ ตา หู จมูก ลิ้น ประตูใน 1 ประตู คืออำนาจการปรุงแต่งความนึกคิด ถ้าจิตเดิมแท้ยังอยู่แสดงว่าเจ้าแผ่นดินยังปกครองดินแดนแห่งนี้ หากจิตเดิมแท้ออกไป คือเจ้าแผ่นดินไม่อยู่ กายใจของเราก็ได้ชื่อว่าสาบสูญ ภายในมณฑลแห่งจิตมี ตถาคตแห่งการตรัสรู้ คอยส่องแสงทำความสะอาดประตูและควบคุมให้บริสุทธิ์
บำเพ็ญสมาธิให้ถูกวิธี เป็นผู้ตรงแน่วแน่คือเมืองอริยะ แดนบริสุทธิ์
ถ้าเพ่งจิตไปที่ความบริสุทธิ์มีแต่จะสร้างอวิชชา ต้องสร้างธฺยานะเพื่อ หลุดพ้นจากความพัวพัน
ควรตั้งต้นที่ จิตเดิมแท้ แล้วไต่ไปตามมรรคปฏิปทา ข้อต้นคือ ศีล ปราศจากความทุจริต ความตระหนี่ ความโกรธ ข้อสองคือสมาธิ ไม่หวั่นไหวต่อเหตุการณ์ ข้อสามคือปัญญา เพื่อเป็นอิสระจากความคิดห่อรัด แม้กระทั่งว่าการห่อรัดนั้นจะเป็นการห่อรัดกับความดีก็ไม่ได้ ทุกอย่างต้องลงไปที่ จิตเดิมแท้ จึงถูกต้องเนื่องจากในเมืองจีนสมัยนั้นมีสองสำนัก คือสำนักฉับพลันฝ่ายใต้ สำนักเชื่องช้าฝ่ายเหนือ รายละเอียดเป็นเรื่องเกี่ยวกับวิธีการสอนธรรมะ
สิ่งที่อยู่เหนือความมีอยู่และไม่มีอยู่ คือสิ่งที่มีอยู่ไม่ได้มีอยู่อย่างแท้จริง โดยเนื้อแท้แล้วคือไม่มีอยู่ คำตอบทางธรรมนี้ทำให้ได้รับพระราชูปถัมภ์
ธรรมมีสามประเภท คือ ขันธ์ห้า อาตนะสิบสอง ธาตุสิบแปด
ฮูอิสอิต (เพลงไมเคิล แจ็กสัน)
ฮูอิสอิท () เป็นเพลงอเมริกันโดยนักร้อง ไมเคิล แจ็กสัน วางจำหน่ายโดยอีพิกเรเคิดส์ เมื่อวันที่ 31 สิงหาคม ค.ศ. 1992 เป็นซิงเกิลแรกในอัลบั้มที่ 8 ของไมเคิล แจ็กสัน Dangerous ในปี ค.ศ. 1991 เพลงที่ถูกเขียนและแต่งเพลงโดยไมเคิล แจ็กสัน และผลิตโดยไมเคิล แจ็กสัน และบิลล์ บอตตรีลล์
ตำบลกันทรารมย์ (อำเภอขุขันธ์)
ตำบลกันทรารมย์ เป็นตำบลหนึ่งในอำเภอขุขันธ์ เดิมเป็นเมืองเก่าชื่อว่า"เมืองกันทรารมย์"(พื้นที่บริเวณบ้านลุมพุกในปัจจุบัน) ก่อตั้งขึ้นเมื่อปี พ.ศ. 2415 โดยพระยาสังฆะบุรีศรีนครอัจจะ เจ้าเมืองสังฆะ(ซึ่งต่อมาเรียกเพี้ยนเป็นสังขะ) ต่อมาเมืองกันทรารมย์ถูกลดฐานะเป็นตำบลกันทรารมย์ ขึ้นเมืองสังฆะ และถูกโอนไปขึ้นกับเมืองขุขันธ์ซึ่งคืออำเภอขุขันธ์ในปัจจุบัน เมืองกันทรารมย์หรือตำบลกันทรารมย์นั้นไม่ได้มีความเกี่ยวข้องทางประวัติศาสตร์กับอำเภอกันทรารมย์ จังหวัดศรีสะเกษ ในปัจจุบันแต่อย่างใด แต่เกิดจากความเข้าใจผิดทางประวัติศาสตร์หรือไม่รู้สภาพภูมิศาสตร์ในพื้นที่ จึงทำให้หลายคนเข้าใจผิดว่ามีความเกี่ยวข้องกันทางประวัติศาสตร์หรือเป็นเมืองเมืองเดียวกัน ปัจจุบันพื้นที่ตำบลกันทรารมย์ถูกแยกออกไปเป็นอีก 2 ตำบล คือ ตำบลศรีสะอาด และตำบลปราสาท
กันทรารมย์เมืองเก่า เสาหลักเมืองคู่บ้าน พระประธานพุทธโสภณศักดิ์สิทธิ์ วิถีชีวิตพอเพียง หนองน้ำช้างพันหล่อเลี้ยง คู่เคียงผ้าไหมงาม สมญานามถิ่นสมุนไพร เลื่องลือไกลแซนโฎนตา
ตำบลกันทรารมย์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลกันทรารมย์แบ่งการปกครองออกเป็น 11 หมู่บ้าน ดังต่อไปนี้
ตำบลห้วยเหนือ
ตำบลห้วยเหนือ เป็นตำบลหนึ่งใน อำเภอขุขันธ์ จังหวัดศรีสะเกษ ชื่อของตำบลมาจากชื่อของลำน้ำ "ห้วยเหนือ" ซึ่งไหลกั้นแบ่งอาณาเขตพื้นที่ตำบลห้วยเหนือ และตำบลห้วยสำราญ
ตำบลห้วยเหนือตั้งอยู่ทางตอนกลางค่อนไปทางตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลห้วยเหนือ ประกอบด้วย 14 หมู่บ้าน ดังนี้
ประกอบด้วยศูนย์สุขภาพชุมชนเมือง 1 แห่ง และสำนักงานสาธารณสุข 1 แห่ง คือประกอบด้วย วัด จำนวน 8 วัด ได้แก่
สำนักสงฆ์ จำนวน 1 แห่ง คือ
ตำบลปรือใหญ่
ตำบลปรือใหญ่ เป็นตำบลหนึ่งในอำเภอขุขันธ์ เดิมขึ้นอยู่กับตำบลห้วยใต้ อำเภอห้วยเหนือ เมืองขุขันธ์ ต่อมาในปี พ.ศ. 2467 ได้แยกจากตำบลห้วยใต้ และได้ยกฐานะเป็น ตำบลปรือใหญ่ อำเภอห้วยเหนือ จังหวัดขุขันธ์ ต่อมา ระยะแรกมี 11 หมู่บ้าน ต่อมาปี พ.ศ. ๒๔๘๑ ทางราชการได้เปลี่ยนชื่อจังหวัดขุขันธ์ เป็นชื่อจังหวัดศรีสะเกษ และเปลี่ยนชื่ออำเภอห้วยเหนือ เป็นชื่ออำเภอขุขันธ์ จึงทำให้ตำบลปรือใหญ่ อยู่ในอำเภอขุขันธ์ จังหวัดศรีสะเกษตั้งแต่บัดนั้นเป็นต้นมา ปัจจุบันตำบลปรือใหญ่ ประกอบด้วย 19 หมู่บ้าน มีกำนันปกครองตั้งแต่ยกฐานะจนถึงปัจจุบัน รวม 5 คน คำว่า "ปรือใหญ่" แปลว่า "ป่าใหญ่" เนื่องจากในสมัยก่อนตำบลปรือใหญ่นั้นมีอาณาเขตกว้างขวางมากติดชายแดนประเทศกัมพูชา และมีผืนป่าขนาดใหญ่ที่อุดมสมบูรณ์มาก แต่ในปัจจุบันได้ถูกแยกออกไปเป็นตำบลตะเคียนราม ตำบลโคกตาล และตำบลดงรัก อำเภอภูสิงห์ จึงทำให้ปัจจุบันนี้ตำบลปรือใหญ่เหลือพื้นที่ป่าลดน้อยลง
ตำบลปรือใหญ่ เป็นตำบลหนึ่งในอำเภอขุขันธ์ เดิมขึ้นอยู่กับตำบลห้วยใต้ อำเภอห้วยเหนือ เมืองขุขันธ์ ต่อมาในปี พ.ศ. 2467 ได้แยกจากตำบลห้วยใต้ และได้ยกฐานะเป็น ตำบลปรือใหญ่ อำเภอห้วยเหนือ จังหวัดขุขันธ์ ต่อมา ระยะแรกมี 11 หมู่บ้าน ต่อมาปี พ.ศ. ๒๔๘๑ ทางราชการได้เปลี่ยนชื่อจังหวัดขุขันธ์ เป็นชื่อจังหวัดศรีสะเกษ และเปลี่ยนชื่ออำเภอห้วยเหนือ เป็นชื่ออำเภอขุขันธ์ จึงทำให้ตำบลปรือใหญ่ อยู่ในอำเภอขุขันธ์ จังหวัดศรีสะเกษตั้งแต่บัดนั้นเป็นต้นมา ปัจจุบันตำบลปรือใหญ่ ประกอบด้วย 19 หมู่บ้าน มีกำนันปกครองตั้งแต่ยกฐานะจนถึงปัจจุบัน รวม 5 คน และต่อมาได้รับการยกฐานะจากสภาตำบลปรือใหญ่เป็น องค์การบริหารส่วนตำบลปรือใหญ่ เมื่อวันที่ 23 กุมภาพันธ์ พ.ศ. 2540 ในที่สุด
คำว่า "ปรือใหญ่" แปลว่า "ป่าใหญ่" เนื่องจากในสมัยก่อนตำบลปรือใหญ่นั้นมีอาณาเขตกว้างขวางมากติดชายแดนประเทศกัมพูชา และมีผืนป่าขนาดใหญ่ที่อุดมสมบูรณ์มาก แต่ในปัจจุบันได้ถูกแยกออกไปเป็นตำบลตะเคียนราม ตำบลโคกตาล และตำบลดงรัก อำเภอภูสิงห์ จึงทำให้ปัจจุบันนี้ตำบลปรือใหญ่เหลือพื้นที่ป่าลดน้อยลง
ชุมชนชาวกวยตำบลปรือใหญ่ เป็นชุมชนที่เก่าแก่ และสันนิษฐานว่า มีเรื่องราวความเป็นมาพร้อมกับการเกิดขึ้นของเมืองขุขันธ์ หัวหน้ากลุ่มคนแรก ชื่อว่าตาทอง (เป็นชนชาติพันธุ์กวย) ได้พาพร่พลและบริวารชาวบ้านออกมาตั้งบ้านในบริเวณทางทิศตะวันออกของหนองใหญ่ ที่มีลักษณะสัณฐานยาวจากทิศเหนือ-ทิศใต้ ซึ่งชาวบ้านในท้องถิ่นเรียกเป้นภาษากวยว่า ตระเพียงฮนฺรืง(ត្ភាំងហន្រឺង)​ หรือเรียกเป็นภาษาเขมรว่า ตระเปียงแวง(ត្រពាំងវែង) หรือเรียกเป็นภาษาไทยในปัจจุบันว่า หนองแวง นั่นเอง
เพราะมีปลาชุกชุมและมีที่ราบสามารถปลูกพืชผลได้ดี โดยเรียกหมู่บ้านนี้ว่าไปรย์ ทม(ปรือทม)
ต่อมาในสมัยตาพินิจเป็นผู้นำ...(รอการอัปเดตข้อมูลเผชิญสืบล่าสุด...ครับ)
พื้นที่ส่วนใหญ่เป็นที่ราบสลับที่ดอน ลาดเอียงจากทิศตะวันออกตอนเหนือลงมาทางทิศตะวันออกตอนเหนือลาดเอียงลงมาทางตอนใต้ ส่วนตอนกลางของตำบลเป็นที่ราบลุ่ม แหล่งน้ำตามธรรมชาติภายในตำบลมีหลายแหล่ง แต่ยังใช้ประโยชน์ได้ไม่ตลอดปี ส่วนใหญ่แห้งแล้งและตื้นเขินในหน้าแล้ง
ตำบลปรือใหญ่ตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้- ไฟฟ้าครบทุกหมู่บ้าน
- ประปา หมู่ที่ 5,9,11,12,14,15 และ 19
จากอำเภอขุขันธ์ ระยะทาง 11 กิโลเมตร ตามเส้นทางหลวงจังหวัด 2157 มุ่งหน้าสู่ตำบลปรือใหญ่
ตำบลปรือใหญ่เป็นตำบลเพียงตำบลเดียวของอำเภอขุขันธ์ที่มีอาณาเขตพื้นที่ติดกับภูเขา ซึ่งเป็นส่วนหนึ่งของพื้นที่ป่าสงวนแห่งชาติป่าฝั่งขวาห้วยศาลา
เหนือเมฆ 2 มือปราบจอมขมังเวทย์
เหนือเมฆ 2 มือปราบจอมขมังเวทย์ เป็นละครโทรทัศน์ภาคต่อจากเรื่องเหนือเมฆในปี พ.ศ. 2553 ออกอากาศทางสถานีวิทยุโทรทัศน์ไทยทีวีสีช่อง 3 ทุกวันศุกร์ เสาร์และอาทิตย์ ประพันธ์โดย คฑาหัสต์ บุษปะเกศ ออกอากาศครั้งแรกเมื่อวันที่ 14 ธันวาคม พ.ศ. 2555 มีกำหนดเดิมที่จะจบในวันที่ 6 มกราคม พ.ศ. 2556 ทว่าในวันที่ 4 มกราคม สถานีวิทยุโทรทัศน์ไทยทีวีสีช่อง 3 ได้ออกมาประกาศถึงการยุติการออกอากาศอย่างฉับพลัน โดยนำละครเรื่องแรงปรารถนาเข้าออกอากาศแทน โดยให้เหตุผลว่า "มีเนื้อหาบางช่วงบางตอนที่ไม่เหมาะสมกับการออกอากาศ" ทำให้ละครเรื่องนี้กลายเป็นละครที่ไม่มีตอนจบออกอากาศ
เมฆา ฐานรัฐ เป็นนักการเมืองและนายกรัฐมนตรีใจซื่อ มือสะอาด จำเป็นต้องแต่งตั้ง จักร อมตฤทธา นักการเมืองหนุ่มดาวรุ่ง ผู้ที่มีประวัติที่ไม่ค่อยโปร่งใสมาเป็นรองนายกรัฐมนตรี เนื่องจากไม่อาจขัดมติพรรคร่วมรัฐบาลได้ เพราะจักรเป็นลูกชายของนายทุนพรรค จักรแต่งตั้งวิญญู ซึ่งเป็นคนที่ไม่มีมาที่ไปให้เป็นที่ปรึกษา วิญญูแท้ที่จริงแล้วเป็นจอมขมังเวท ที่จักรจะให้เสกมนต์ครอบงำความคิดของเมฆา เพื่อให้ได้ครอบครองสัมปทานดาวเทียมสมความปรารถนา แต่นภา ภริยาของเมฆาได้สวดมนต์ขออำนาจบารมีของคุณความดีคุ้มครองเขา ขณะเดียวกันจักรก็พยายามคบหากับ แพรไพลิน ลูกสาวของเจ้าแม่วงการสื่อสารด้วย
สถานีวิทยุโทรทัศน์ไทยทีวีสีช่อง 3 ยุติการออกอากาศละครเรื่องนี้ก่อนกำหนดโดยขึ้นแถบวิ่งขณะออกอากาศละครเรื่องแม่เปียดื้อ รวมถึงออกประกาศบนเฟซบุ๊กของทางสถานีว่า “สถานีวิทยุโทรทัศน์ไทยทีวีสีช่อง 3 ขออภัยท่านผู้ชมที่ต้องงดออกอากาศละครเรื่อง "เหนือเมฆ 2 มือปราบจอมขมังเวทย์" เนื่องจากพิจารณาแล้วเห็นว่ามีเนื้อหาบางช่วงบางตอนที่ไม่เหมาะสมกับการออกอากาศ และขอเชิญชมละครเรื่องใหม่ “แรงปรารถนา” นำแสดงโดย ณเดชน์ คูกิมิยะ และ คิมเบอร์ลี แอน เทียมศิริ เสนอคืนนี้เป็นตอนแรก เวลา 20.15 น.” และเนื่องจากละครเรื่องนี้มีเค้าโครงระบุถึงการเมืองและการคอร์รัปชั่นของนักการเมือง จึงมีกระแสข่าวออกมาเป็นจำนวนมากว่านักการเมืองรายหนึ่งสั่งให้ยุติการออกอากาศในทันที ด้านคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แจ้งว่าช่อง 3 สั่งแบนละครเอง เพราะเนื้อหาอาจขัดพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 มาตรา 37 ด้านนักการเมืองพรรคประชาธิปัตย์บางคนแสดงความไม่เห็นด้วยกับการแบนละครเรื่องนี้
การยุติการออกอากาศอย่างฉับพลันนี้ ได้รับการวิพากษ์วิจารณ์อย่างกว้างขวางโดยเฉพาะในเว็บบอร์ดบนอินเทอร์เน็ต และเฟซบุ๊กของช่อง 3 ที่มีคนไปวิพากษ์วิจารณ์และแบ่งปันร่วมหมื่น นอกจากนี้ยังมีผู้เกี่ยวข้องออกมากล่าวถึงเหตุการณ์นี้เช่นกัน อาทิ วราเทพ รัตนากร รัฐมนตรีประจำสำนักนายกรัฐมนตรี ซึ่งปฏิเสธว่ารัฐบาลไม่ได้มีส่วนเกี่ยวข้องหรือมีคำสั่งให้ยุติการออกอาการละครเรื่องดังกล่าวแต่อย่างใด รวมถึงนักแสดงในเรื่อง เช่น สินจัย เปล่งพานิช ซึ่งโพสต์ข้อความในอินสตาแกรมว่า "ฉันเชื่อและศรัทธาในความดี อย่ากลัวที่จะเป็นคนดี อย่าอายที่จะทำดี" หรือปริญ สุภารัตน์ ที่ออกมาโพสต์ข้อความสั้น ๆ ว่า "ไม่เป็นไร" บนอินสตาแกรม
ซินซินแนติ
ซินซินแนติ () เป็นเมืองสำคัญอีกเมืองของรัฐโอไฮโอ ประเทศสหรัฐอเมริกา ซินซินแนติยังเป็นที่ตั้งของสนามเบสบอลชื่อดังของอเมริกาอย่าง cincinnati reds stadium มหาวิทยาลัยที่มีชื่อเสียงได้แก่ มหาวิทยาลัยซินซินแนติ
เหยี่ยวนกเขา
เหยี่ยวนกเขา () เป็นสกุลของนกล่าเหยื่อสกุลหนึ่ง ใช้ชื่อสกุลว่า "Accipiter" จัดอยู่ในวงศ์เหยี่ยวและอินทรี (Accipitridae)
มีลักษณะโดยรวม คือ ลำตัวมีขนสีเทาน้ำตาล มีลายตลอดตัว อกสีน้ำตาลลายกระขาว มีพฤติกรรมอาศัยอยู่ตามลำพังหรือเป็นคู่ มักล่าเหยื่อด้วยการซ่อนตัวเงียบ ๆ ในพุ่มไม้บนต้นเพื่อโฉบเหยื่อไม่ให้รู้ตัว
มีขนาดเล็กที่สุด คือ เหยี่ยวนกกระจอกเล็ก ("A. minullus") ที่พบในทวีปแอฟริกา มีความยาวลำตัวน้อยกว่า 20 เซนติเมตร (7.9 นิ้ว) ความกว้างของปีก 39 เซนติเมตร (15 นิ้ว) น้ำหนัก 68 กรัม (2.4 ออนซ์) จนถึงเหยี่ยวนกเขาท้องขาว ("A. gentilis") ที่ตัวเมียขนาดใหญ่สุด ความยาวลำตัว 64 เซนติเมตร (25 นิ้ว) ความยาวปีก 127 เซนติเมตร (50 นิ้ว) น้ำหนัก 2,200 กรัม (4.9 ปอนด์)
สำหรับในประเทศไทย พบได้ทั้งสิ้น 7 ชนิด เป็นสัตว์ป่าคุ้มครองทั้งหมด เช่น เหยี่ยวนกเขาชิครา ("A. badius"), เหยี่ยวนกเขาหงอน ("A. trivirgatus") และเหยี่ยวนกเขาพันธุ์ญี่ปุ่น ("A. gularis") เป็นต้น
จำแนกออกได้เป็นชนิดต่าง ๆ ได้ถึง 51 ชนิด (ไม่นับชนิดย่อย)
งูอนาคอนดาเหลือง
งูอนาคอนดาเหลือง (; ) เป็นงูไม่มีพิษขนาดใหญ่ชนิดหนึ่ง จำพวกงูอนาคอนดา จัดอยู่ในวงศ์งูโบอา (Boidae)
มีความยาวโดยเฉลี่ยประมาณ 3 เมตร นับว่าน้อยกว่างูอนาคอนดาเขียว ("E. murinus") มาก แต่ก็มีตัวเมียที่ใหญ่ได้ถึง 6.3 เมตร พบในอาร์เจนตินา น้ำหนักโดยเฉลี่ย 25-35 กิโลกรัม (55-77 ปอนด์) ตัวใหญ่อาจมีน้ำหนักได้ถึง 40-55 กิโลกรัม (88-120 ปอนด์) หรือมากกว่านั้น มีลวดลายบนลำตัวเป็นจุดวงกลมสีดำ และมีลายด้านข้างเป็นจุดสีดำเล็ก ๆ กระจายปนไปบนพื้นสีเหลือง
พบกระจายพันธุ์ในแหล่งน้ำจืดและพื้นที่ชุ่มน้ำต่าง ๆ ของทวีปอเมริกาใต้ ตัวเมียจะมีขนาดใหญ่กว่าตัวผู้มาก งูอนาคอนดาเหลืองเมื่อจะผสมพันธุ์ ตัวเมียจะเป็นฝ่ายเลือกตัวผู้ โดยการปล่อยฟีโรโมนออกมาดึงดูดตัวผู้ การผสมพันธุ์ของงูอนาคอนดาเหลือง จะเริ่มด้วยตัวผู้คลานไต่ตามลำตัวของตัวเมีย และจะปล่อยเดือยแหลมจากเกล็ดใต้ท้องเป็นการสะกิดเตือนตัวเมีย ก่อนที่อวัยวะเพศของตัวผู้ที่มีปลายเป็นแฉกจะยื่นออกมาเพียงเวลาเพียงไม่นานเพื่อปล่้อยสเปิร์ม แต่การผสมพันธุ์อาจใช้เวลานานถึง 9 ชั่วโมง
ตัวเมียตั้งท้องนาน 5 เดือน และออกลูกเป็นตัว โดยครั้งหนึ่งจะได้ลูกมากถึง 40 ตัว โดยในไข่จะมีน้ำคร่ำช่วยพยุงตัวลูกงูให้อยู่ได้ และไข่ที่ไม่ฟักเป็นตัวจะถูกปล่อยออกมาด้วย รวมถึงลูกงูตัวที่ตายตั้งแต่อยู่ในท้อง ลูกงูในระยะแรกจะดำรงชีวิตอยู่ได้ด้วยการใช้พลังงานจากถุงไข่แดงที่ติดตัวออกมา จากนั้นจะกินอาหารด้วยการเริ่มจากสิ่งมีชีวิตเล็ก ๆ ก่อน เช่น แมลง โดยที่แม่งูจะไม่เลี้ยงดู ซึ่งลูกงูอนาคอนดาเหลืองในวัยอ่อนมีโอกาสอย่างมากที่จะตกเป็นอาหารของสัตว์ที่มีขนาดใหญ่กว่า เช่น นกกินปลาต่าง ๆ รวมถึงจระเข้ไคแมน เป็นต้น
ปัจจุบัน งูอนาคอนดาเหลืองสามารถที่จะแพร่ขยายพันธุ์ได้ในที่เลี้ยงแล้ว
วงศ์ย่อยเหยี่ยว
วงศ์ย่อยเหยี่ยว เป็นวงศ์ย่อยของนกล่าเหยื่อประเภทเหยี่ยว และอินทรี ใช้ชื่อวงศ์ว่า Accipitrinae อยู่ในวงศ์เหยี่ยวและอินทรี (Accipitridae)
มีลักษณะทั่วไปไม่ต่างกับนกที่อยู่ที่วงศ์ใหญ่ ทั่วโลกพบทั้งสิ้น 4 สกุล 55 ชนิด (ในข้อมูลเก่าจำแนกออกเป็น 64 สกุล ในประเทศไทยพบ 21 สกุล)
โชมิซ
โชมิซ (ShoMiz) สมาชิกประกอบด้วย เดอะมิซและบิ๊กโชว์ เป็นทีมนักมวยปล้ำฝ่ายอธรรม เป็นอดีตแชมป์แท็กทีมของWWE
วันที่ 18 มกราคม 2010 บิ๊กโชว์ได้ออกมาช่วยเดอะมิซขณะที่สู้อยู่กับเอ็มวีพีแล้วทำให้บิ๊กโชว์และมิซเป็นคู่แทคทีมไปชิงแชมป์แชมป์แทกทีมยูนิฟายด์ กับ DX
วันที่ 8 กุมภาพันธ์ 2010 โชมิซได้ชิงแชมป์แชมป์แทกทีมยูนิฟายด์กับสเตรจต์เอดจ์โซไซอิตี และDX (เจ้าของตำแหน่งแชมป์) แบบแทกทีมสามเส้าแพ้คัดออก DX ได้กำจัดสเตรจต์เอดจ์โซไซอิตีออกไปก่อนแต่ว่าก็พ่ายให้กับโชมิซ เลยทำให้โชมิซเป็นแชมป์แทคทีมคู่ใหม่
วันที่ 2 เมษายน 2010 โชมิซเสียแชมป์แชมป์แทกทีมให้กับเดอะฮาร์ทไดนาสตี้ (เดวิด ฮาร์ท สมิธ และไทสัน คิด) หลังจากแมตช์บิ๊กโชว์ได้ใช้ท่า WMD(Weapon of Mass Destruction)ใส่มิซและแตกทีม
สาธารณรัฐรัสเซีย
สาธารณรัฐรัสเซีย () เป็นองค์การทางการเมืองอายุสั้นซึ่งในทางนิตินัยควบคุมดินแดนของอดีตจักรวรรดิรัสเซียหลังการสละราชสมบัติของจักรพรรดินิโคลัสที่ 2 เมื่อวันที่ 15 มีนาคม [วันที่แบบเก่า 2 มีนาคม] ค.ศ. 1917 หกเดือนให้หลัง สาธารณรัฐยุบลงหลังการปฏิวัติเดือนตุลาคมเมื่อวันที่ 7 พฤศจิกายน [วันที่แบบเก่า 25 ตุลาคม] ค.ศ. 1917 และการสถาปนาสหพันธ์สาธารณรัฐสังคมนิยมโซเวียตรัสเซียในสงครามกลางเมืองรัสเซีย รัฐบาลของสาธารณรัฐอย่างเป็นทางการ คือ รัฐบาลชั่วคราวรัสเซีย () แม้การควบคุมโดยพฤตินัยจะแบ่งแยกระหว่างรัฐบาลชั่วคราวกับสภาโซเวียตเปโตรกราด
ตำบลจะกง
ตำบลจะกง เป็นตำบลหนึ่งในอำเภอขุขันธ์
ตำบลจะกงตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลจะกงแบ่งพื้นที่การปกครองออกเป็น 13 หมู่บ้าน ได้แก่
พิตต้า ณ พัทลุง
พิตต้า ณ พัทลุง หรือ พิตต้า เป็น นักแสดง และ พิธีกร หญิงชาวไทย
พิตต้าเกิดวันที่ 21 กุมภาพันธ์ พ.ศ. 2527 ที่โรงพยาบาลเซนหลุยส์ กรุงเทพ เป็นบุตรสาวคนสุดท้องของ พิสิษฐ์ ณ พัทลุง อดีตผู้อำนวยการองค์การสวนสัตว์ จบการศึกษาระดับอนุบาล โรงเรียนเธียรประสิทธิ์ ประถมศึกษาที่ โรงเรียนมาแตร์เดอีวิทยาลัย มัธยมศึกษาที่ St Hilda's School Gold Coast, Australia และระดับอุดมศึกษาที่ Griffith University, 
Bachelor of Design in Fashion Marketing at Raffles International College (วิทยาลัยนานาชาติราฟเฟิลส์)
เข้าสู่วงการบันเทิงจากการประกวดวีเจ ชาแนล [วี] ไทยแลนด์ และหลังจากนั้นเองได้เข้ามาชิมลางละครกับช่อง 3 ในสังกัดอาจิ๋ม มยุรฉัตร วีเจพิตต้า วีเจสาวเซ็กซี่ ประจำแชนแนล [วี] ไทยแลนด์ กับบุคลิกที่มาดมั่น เท่ห์ ในสไตล์ลุยๆ บวกกับความสดใสจากรอยยิ้มที่ใครๆ เห็นแล้วต้องประทับใจ ในความน่ารักปนเปรี้ยวซ่าของเธอ ทำให้วีเจพิตต้ากลายเป็นขวัญใจของใครหลายๆ คนได้อย่างไม่ยากเลย
ปัจจุบันเธอสมรสกับ พลช หุตะเจริญ ซึ่งเป็นแฟนหนุ่มนอกวงการโดยสมรสในวันที่ 4 พฤศจิกายน 2561 ซึ่งเป็นพิธีการแบบคริสต์
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน
ละครโทรทัศน์ทั้งหมดด้านล่างนี้ออกอากาศทาง จีเอ็มเอ็ม 25
http://www.channelvthailand.com/v/vj1/vj-pitta/
เอชทีซี บัตเตอร์ฟลาย
เอชทีซี บัตเตอร์ฟลาย (, ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น เอชทีซี เจ โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5 GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2 จิกะไบต์ และแบตเตอรี 2,020 มิลลิแอมป์
โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์
ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี
เอล ติเกร
เอล ติเกร () เป็นเมืองทางตะวันออกของรัฐอันโซอาเตกี ประเทศเวเนซุเอลา จากข้อมูลปี ค.ศ. 2001 เทศบาลเมืองมีประชากร 147,800 คน เมืองก่อตั้งเมื่อวันที่ 3 กุมภาพันธ์ ค.ศ. 1933 หลังจากที่บริษัทน้ำมัน เอล ติเกรตั้งสำนักงานที่กัมโป โอฟิซินา (Campo Oficina)
คิตเชเนอร์ (รัฐออนแทรีโอ)
คิตเชเนอร์ () เป็นเมืองทางตอนใต้ของรัฐออนแทรีโอ ประเทศแคนาดา ห่างจากเมืองโทรอนโตไปทางทิศตะวันตกราว 100 กม. เดิมชื่อเมืองเบอร์ลิน เมืองมีประชากร 219,153 คน (ค.ศ. 2011) เมืองมีพื้นที่ 136.86 ตร.กม.
ครัสโนยาสค์
ครัสโนยาสค์ (; ) เป็นเมืองหลวงของดินแดนครัสโนยาสค์ ประเทศรัสเซีย ส่วนที่อยู่ในทวีปเอเชีย ตั้งอยู่บนฝั่งแม่น้ำเยนีเซย์ตอนบน เป็นเมืองใหญ่เป็นอันดับ 3 ในไซบีเรีย รองจากเมืองโนโวซีบีสค์และออมสค์ มีประชากร 973,826 คน (ค.ศ. 2010) เป็นเมืองสำคัญบนเส้นทางรถไฟสายทรานส์-ไซบีเรีย เป็นหนึ่งในเมืองที่มีการผลิตอะลูมิเนียมที่ใหญ่ที่สุดในรัสเซีย
ก่อตั้งเป็นเมืองป้อมปราการโดยพวกคอสแสกใน ค.ศ. 1628 ต่อมาในตอนปลายคริสต์ศตวรรษที่ 17 ถูกโจมตีอยู่เนือง ๆ จากพวกตาตาร์และคีร์กีซ
มิราเคิล (พืช)
มิราเคิล () () เป็นไม้ผลพื้นเมืองของประเทศกานา ลักษณะต้นมีขนาดทรงพุ่มเล็ก ชอบความชื้นสูงแต่ไม่ชอบแดดจัด ผลสุกแก่จะมีสีแดงสดใส เมื่อรับประทานผลสุกแก่เข้าไปแล้ว ประมาณ 1-2 ชั่วโมง แล้วรับประทานผลไม้ที่มีรสเปรี้ยว เช่น มะนาว มะยม ระกำ ตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวานคล้ายน้ำตาล
มิราเคิลมีคุณสมบัติพิเศษ คือ ผลสุกแก่จะมีสีแดงสดใส เมื่อรับประทานผลสุกแก่เข้าไปแล้วสารไกโคโปรตีนในผลจะไปเคลือบผิวของลิ้นอยู่นานประมาณ 1-2 ชั่วโมง เมื่อรับประทานผลไม้ที่มีรสเปรี้ยวตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวาน โดยทำให้มีโอกาสของการนำไปใช้ประโยชน์ในผู้ป่วยโรคเบาหวาน เพราะต้องงดน้ำตาล แต่ถ้ากินผลไม้ชนิดนี้ก่อน แล้วสามารถทำอาหารได้โดยไม่ใส่น้ำตาลก็อร่อยได้เหมือนอาหารปกติ มิราเคิลจึงเป็นพืชที่กำลังมีการศึกษาเพื่อนำไปใช้ประโยชน์และตรวจสอบถึงความเป็นพิษกันอย่างแพร่หลายในหลายๆ ประเทศทั่วโลก
นักวิชาการญี่ปุ่นยังได้นำผลมิราเคิลไปวิเคราะห์ และสกัดเป็นน้ำตาลก้อนลดความอ้วน อีกทั้งทางวิทยาศาสตร์ยังได้นำไปใช้สำหรับผู้ป่วยที่ต้องรับประทานยาที่มีรสขม เพราะว่าผลมิราเคิลมีสารที่ชื่อว่า มิราคูลิน ซึ่งสารนี้ทำให้เปลี่ยนรสเปรี้ยวได้ดีและเปลี่ยนรสขมได้บ้างเล็กน้อย
ออมสค์
ออมสค์ () เป็นเมืองหลวงของออมสค์โอบลาสต์ ประเทศรัสเซีย ตั้งอยู่ทางตะวันตกเฉียงใต้ของไซบีเรีย ห่างจากกรุงมอสโก 2,236 กม. (1,389 ไมล์) มีประชากรมากกว่า 1.1 ล้านคน เป็นเมืองใหญ่อันดับ 2 ที่ตั้งอยู่ทางตะวันออกของเทือกเขายูรัล รองเมืองโนโวซีบีสค์ และเป็นเมืองที่มีประชากรมากเป็นอันดับ 7 ของประเทศ เมืองนี้ก่อตั้งเมื่อวันที่ 2 สิงหาคม ค.ศ. 1716
โนโวซีบีสค์
โนโวซีบีรสค์ (; ) เป็นเมืองที่มีประชากรมากเป็นอันดับ 3 ของประเทศรัสเซีย รองจากกรุงมอสโกและเซนต์ปีเตอร์สเบิร์ก และเป็นเมืองที่มีประชากรมากที่สุดของรัสเซียส่วนที่อยู่ในทวีปเอเชีย มีประชากร 1,473,754 คน (ค.ศ. 2010) เป็นเมืองหลวงของโนโวซีบีสค์โอบลาสต์ เมืองตั้งอยู่ทางตะวันตกเฉียงใต้ของไซบีเรีย ริมฝั่งแม่น้ำอ็อบ มีพื้นที่ 502.1 ตร.กม. (193.9 ตร.ไมล์)
ตำบลใจดี
ตำบลใจดี เป็นตำบลหนึ่งในอำเภอขุขันธ์
ตำบลใจดีตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลดองกำเม็ด
ตำบลดองกำเม็ด เป็นตำบลหนึ่งในอำเภอขุขันธ์ คำว่า "ดอง" แปลว่า "ด้าม" ส่วนคำว่า "กำเม็ด" แปลว่า "มีด" ดังนั้นความหมายของชื่อตำบลนี้คือ "ด้ามมีด"
ตำบลดองกำเม็ดตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลสะเดาใหญ่
ตำบลสะเดาใหญ่ เป็นตำบลหนึ่งในอำเภอขุขันธ์
ตำบลสะเดาใหญ่ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลตาอุด
ตำบลตาอุด เป็นตำบลหนึ่งในอำเภอขุขันธ์ เป็นแหล่งปลูกและจำหน่ายแตงโมที่มีชื่อเสียงของอำเภอ ริมแนวทางหลวงแผ่นดินหมายเลข 24
ตำบลตาอุดตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
อินทรีกินงู
อินทรีกินงู หรือ เหยี่ยวรุ้ง () เป็นสกุลของนกล่าเหยื่อจำพวกเหยี่ยวหรืออินทรีสกุลหนึ่ง ใช้ชื่อสกุลว่า "Spilornis" ในวงศ์เหยี่ยวและอินทรี (Accipitridae)
นกที่โตเต็มที่จะมีกระหม่อมสีคล้ำ มีดวงตาสดใสสีเหลือง เป็นนกล่าเหยื่อขนาดกลางพบกระจายพันธุ์ได้ในป่าของทวีปเอเชียตอนใต้และเอเชียอาคเนย์ เป็นนกที่ล่างูเป็นอาหารหลัก แม้กระทั่งงูพิษ จึงเป็นที่มาของชื่อในภาษาอังกฤษที่ว่า "Serpent eagle"
ปรากฏการณ์สไตรแซนด์
ปรากฏการณ์สไตรแซนด์ () เป็นปรากฏการณ์ที่ความพยายามในการปกปิดหรือลบข้อมูลก่อให้เกิดผลอันไม่พึงประสงค์ ทำให้ข้อมูลข่าวสารได้รับการเปิดเผยเป็นที่แพร่หลายมากขึ้น (โดยปกติการแพร่หลายดังกล่าวเกิดขึ้นบนอินเทอร์เน็ต) คำว่า "ปรากฏการณ์สไตรแซนด์" เป็นคำสมัยใหม่ที่ใช้สะท้อนถึงความพยายามในยุคก่อนที่จะปกปิดหรือเซ็นเซอร์สิ่งต่าง ๆ แต่กลับทำให้ข้อมูลดังกล่าวเป็นที่ต้องการมากยิ่งขึ้น และทำให้เกิดความสนใจและการติดตามเรื่องราวมากกว่าปกติทั่วไป
คำว่า "ปรากฏการณ์สไตรแซนด์" เป็นคำที่ตั้งชื่อตามบาร์บรา สไตรแซนด์ นักแสดงหญิงอเมริกัน ที่พยายามปกปิดภาพถ่ายบ้านของเธอในปี พ.ศ. 2546 แต่กลับทำให้ภาพถ่ายดังกล่าวเป็นที่สนใจมากขึ้น นอกจากนี้ยังมีกรณีอื่น ๆ อีก เช่น ในการส่งคำบอกกล่าวให้หยุดกระทำการละเมิด (cease-and-desist) เพื่อให้มีการปกปิดตัวเลขที่สงวนไว้สำหรับผู้ทรงลิขสิทธิ์ (illegal numbers) ไฟล์ หรือเว็บไซต์ ความปรากฏว่าแทนที่สิ่งที่ระบุให้ปกปิดนั้นจะได้รับการปกปิด ข้อมูลเหล่านั้นกลับก่อให้เกิดความสนใจจากสังคม และก่อให้เกิดการทำซ้ำ (mirror) บนอินเทอร์เน็ตและเครือข่ายแจกจ่ายไฟล์ (file-sharing network) อย่างกว้างขวาง หรือในบางกรณีก่อให้เกิดเพลงล้อเลียนหรือวิดีโออันเกี่ยวกับกรณีดังกล่าวด้วย
ไมค์ แมสนิก (Mike Masnick) จากเว็บบล็อก Techdirt เป็นผู้สร้างคำว่า "ปรากฏการณ์สไตรแซนด์" หลังจากที่สไตรแซนด์แพ้คดีที่ยื่นฟ้องต่อช่างภาพชื่อเคนเนท อเดลแมน (Kenneth Adelman) และเว็บไซต์ Pictopia.com ด้วยเหตุล่วงละเมิดสิทธิส่วนบุคคล คดีดังกล่าวซึ่งเรียกค่าเสียหาย 50 ล้านดอลลาร์สหรัฐมีคำร้องขอให้อเดลแมนนำภาพถ่ายทางอากาศของแมนชั่นของสไตรแซนด์ออกจากคลังภาพถ่ายตามแนวชายฝั่งของแคลิฟอร์เนียกว่า 12,000 รูป ซึ่งสามารถเรียกดูได้ทั่วไป อเดลแมนยืนยันว่าเขาได้ถ่ายภาพทรัพย์สินริมชายหาดเพื่อแสดงให้เห็นถึงการกัดเซาะชายฝั่ง โดยได้รับการสนับสนุนและอนุมัติโดยโครงการบันทึกภาพถ่ายชายฝั่งแคลิฟอร์เนีย (California Coastal Records Project) ทั้งนี้ ก่อนที่สไตรแซนด์จะฟ้องคดี ภาพที่ 3850 อันเป็นภาพที่โจทก์ฟ้องขอให้นำออกนั้นได้รับการดาวน์โหลดจากเว็บไซต์ของอเดลแมนเพียง 6 ครั้ง ซึ่งในจำนวนดังกล่าวเป็นทนายของสไตรแซนด์ 2 ครั้ง แต่หลังจากที่สไตรแซนด์แพ้คดี สาธารณชนจึงได้รับรู้เกี่ยวกับภาพนี้มากขึ้น โดยมีผู้เข้าชมเว็บไซต์ของอเดลแมนถึง 420,000 คนในเดือนถัดมา
เอชเคทีโฟร์ตีเอต
HKT48 (อ่านว่า เอชเคทีโฟร์ตีเอต) HKT ย่อมาจาก ฮากาตะ ซึ่งเป็นชื่อเรียกอีกชื่อหนึ่งของจังหวัดฟุกุโอะกะ คือกลุ่มศิลปินไอดอลหญิงญี่ปุ่นที่ก่อตั้งเมื่อปี 2011 อำนวยการโดย อากิโมโตะ ยาสุชิ จัดการแสดงที่โรงละคร HKT48 จังหวัดฟุกุโอะกะ เป็นหลัก ถือเป็นวงน้องสาวในประเทศของ AKB48 วงที่สาม ต่อจาก SKE48 และ NMB48
HKT48 เป็นหนึ่งในโปรเจ็กต์ไอดอลกรุ๊ป AKB48 ที่นำแนวคิด ไอดอลที่ไปพบได้ มาขยายไปทั่วประเทศญี่ปุ่น ต่อจาก SKE48 และ NMB48 เดบิวท์เมื่อวันที่ 23 ตุลาคม 2011 โดยมีสมาชิกอายุเฉลี่ย 13.8 ปี ซึ่งต่ำที่สุดในวงตระกูล 48 ทั้งหมด
HKT48 เปิดโรงละครของตนเองที่ Hawks Town Mall ใน เขตชูโอ เมืองฟุกุโอะกะ, จังหวัดฟุกุโอะกะ เมื่อวันที่ 26 พฤศจิกายน 2011 และขึ้นแสดงที่นี่จนถึงวันที่ 31 มีนาคม 2016
และได้ย้ายไปแสดงที่โรงละครใหม่ที่ Nishitetsu Hall ในวันที่ 23 เมษายน 2016
ชื่อวง HKT ตั้งตามชื่อ เขตฮะกะตะ (Hakata-ku) เมืองฟุกุโอะกะ, จังหวัดฟุกุโอะกะ ซึ่งเป็นที่ตั้งที่อากิโมโตะ ยาสุชิตั้งใจไว้ในตอนแรก
ปี 2011
ปี 2012
ปี 2013
ปี 2014
ปี 2015
ปี 2016
ปี 2017ปี 2018สมาชิกทีม TII ทุกคนสังกัดโปรดักชันส์ AKS
สีประจำทีมคือ สีเหลืองทอง
เคงคิวเซย์ทุกคนสังกัดโปรดักชันส์ AKS
โรงละคร HKT48 เปิดทำการเมื่อวันที่ 26 พฤศจิกายน 2011 เป็นโรงละครที่มีความจุผู้ชม 300 คน มากที่สุดในโรงละครของวงตระกูล AKB48 ทั้งหมด แบ่งออกเป็นที่นั่ง 262 ที่ และที่ยืน 38 ที่ ที่ตั้งของโรงละครอยู่ที่ Hawks Town Mall - mall 2 ชั้นสาม ย่านจูโอ เขตฟุกุโอกะ จังหวัดฟุกุโอกะ (รายละเอียดที่ตั้งบนเว็บออฟฟิเชียล)
จุดเด่นของเวทีในโรงละครซึ่งต่างจากของวงอื่นคือ มีเวทีเล็กซึ่งยื่นออกมาจากกลางเวทีหลัก ทำให้สมาชิกสามารถเข้าใกล้ผู้ชมได้ยิ่งขึ้น นอกจากนี้ยังมีกลไกในการหมุนเวทีและกลไกในการยกระดับเวทีอีกด้วย
การซื้อตั๋วเข้าชมทำได้ทางเว็บไซต์ HKT48 Ticket Center เท่านั้น เป็นระบบจับสลากเพื่อได้สิทธิ์ซื้อตั๋ว ผู้ถูกสลากสามารถไปซื้อตั๋วการแสดงวันนั้นๆ ที่โรงละคร HKT48 ได้ระหว่าง 2 ชม. ถึง 30 นาทีก่อนเริ่มการแสดง
ค่าตั๋วเข้าชมปัจจุบัน
การแสดงที่โรงละคร HKT48 จัดขึ้นทุกวัน ยกเว้นวันปิดทำการ เริ่มตั้งแต่วันที่ 26 พฤศจิกายน 2011
รายการที่ออกอากาศทุกสัปดาห์
ติวเตอร์
ติวเตอร์ () เป็นบุคคลที่ได้รับว่าจ้างให้การศึกษาแก่ผู้อื่น โดยอาจเป็นเดี่ยวหรือกลุ่มก็ได้ ติวเตอร์ ที่เป็นคำกริยา (to tutor) หมายถึง การทำหน้าที่อย่างติวเตอร์
การศึกษาเงา เป็นอีกชื่อหนึ่งของการติวเตอร์เสริมส่วนตัวซึ่งเสนอนอกระบบการศึกษากระแสหลัก
การติวเตอร์ส่วนตัวสามารถช่วยให้ผู้ที่ประสบความสำเร็จสูงไปถึงระดับใหม่ได้ และยังช่วยผู้เรียนช้าให้เรียนทันเพื่อน เพื่อให้เด็กมีข้อได้เปรียบทางการศึกษา การใช้ติวเตอร์ส่วนตัวจึงแพร่หลายและรุนแรงขึ้น
แอนน์ เฮช
แอนน์ เฮช (Anne Heche) เกิดเมื่อวันที่ 25 พฤษภาคม 2512 ป็นนักแสดงชาวอเมริกัน มีผลงานเป็นที่รู้จักกันคือ Six Days Seven Nights, Return to Paradise, I Know What You Did Last Summer, John Q และ Volcano กับผลงานซีรี่ย์ทางโทรทัศน์เรื่อง Men in Trees, Hung, แก๊งมือปราบพิฆาตทรชน
โตโยต้าสเตเดียม
โทะโยะตะสเตเดียม หรือคนไทยรู้จักกันในชื่อ โตโยต้าสเตเดียม (ภาษาญี่ปุ่น:豊田スタジアム) เป็นสนามกีฬาฟุตบอลในประเทศญี่ปุ่น ตั้งอยู่ที่เมืองโทะโยะตะ จังหวัดไอชิ มีความจุของสนามทั้งหมด 45,000 ที่นั่ง.ปัจจุบันตั้งแต่ปี ค.ศ. 2001 สนามแห่งนี้เป็นสนามเหย้าของสโมสรฟุตบอลนะโงะยะ แกรมปัส สโมสรจากเจลีก และเป็นสนามเหย้าของสโมสร โตโยต้าเวอร์บลิตซ์ สโมสรรักบี้ ในท็อปลีกของประเทศญี่ปุ่น
สนามโทโยตะสเตเดียมยังเป็นสนามที่ใช้ในการจัดการแข่งขัน ฟุตบอลชิงแชมป์สโมสรโลก ในแต่ละปี
ตัวแปร
ตัวแปร () อาจหมายถึง
ตัวแปร (วิทยาการคอมพิวเตอร์)
ในวิทยาการคอมพิวเตอร์ ตัวแปร () คือชื่อที่ตั้งขึ้นมาเพื่ออ้างอิงถึงพื้นที่หน่วยความจำส่วนหนึ่งซึ่งสามารถเรียกค่าข้อมูลที่เก็บอยู่ออกมาใช้ หรือไม่ก็กำหนดค่าเข้าไปในพื้นที่ส่วนนั้นได้ กระบวนการสร้างตัวแปรเรียกว่าการประกาศตัวแปร ซึ่งการประกาศตัวแปรในขอบเขตของโปรแกรมในส่วนต่าง ๆ ก็ส่งผลให้ขอบเขตของตัวแปรแตกต่างกันออกไป การกำหนดค่าและเรียกใช้ค่าของตัวแปรสามารถทำได้ทุกขณะที่อยู่ในขอบเขตของตัวแปรนั้น ๆ
สายอักขระ
ในการเขียนโปรแกรม สายอักขระ หรือ ข้อความ หรือ สตริง () คือลำดับของอักขระที่อาจจะเป็น literal หรือตัวแปรก็ได้ สำหรับในกรณีที่เป็นตัวแปร ส่วนใหญ่สายอักขระก็จะสามารถเปลี่ยนอักขระในตัวของมันได้ ในบางภาษาโปรแกรมสายอักขระสามารถเปลี่ยนความยาวของสายอักขระได้ด้วย ในขณะที่บางภาษาจะกำหนดให้ความยาวของสายอักขระคงที่ห้ามเปลี่ยนแปลงหลังการประกาศตัวแปร โดยทั่วไปแล้วจะเข้าใจกันโดยปริยายว่าสายอักขระอิมพลีเมนต์มาจากแถวลำดับของอักขระ
ชนิดข้อมูลสายอักขระ คือชนิดข้อมูลที่มีแนวคิดการดำเนินการต่าง ๆ มาจากสายอักขระในทฤษฎีรูปนัย สายอักขระเป็นชนิดข้อมูลที่สำคัญมากในการเขียนโปรแกรม และแทบจะปรากฏในทุกภาษาโปรแกรม ซึ่งในบางภาษาโปรแกรมนั้นได้ให้สายอักขระเป็นชนิดข้อมูลพื้นฐาน ในขณะที่บางภาษาโปรแกรมให้สายอักขระเป็นชนิดข้อมูลแบบประกอบ ภาษาชั้นสูงส่วนใหญ่แล้วจะมีวากยสัมพันธ์ให้ใช้ในการอ้างเรียกสายอักขระได้โดยตรง ซึ่งเรียกว่า literal
พอล โอกเคนโฟลด์
พอล มาร์ก โอกเคนโฟลด์ () เกิดวันที่ 30 สิงหาคม ค.ศ. 1963 เป็นโปรดิวเซอร์เพลงและดีเจแทรนซ์ชาวอังกฤษ
เทศบาลเมืองทับกวาง
เทศบาลเมืองทับกวาง เป็นเทศบาลแห่งหนึ่งใน จังหวัดสระบุรี มีประชากร 17,176 คน ส่วนมากประกอบอาชีพเกษตรกรรม และการค้าขาย มีเส้นทางการคมนาคมทั้งทางรถยนต์และรถไฟเป็นทางผ่านที่จะเดินทางไปยังภาคตะวันออกเฉียงเหนือ โดยมีเส้นทางคมนาคมหลักคือทางหลวงแผ่นดินหมายเลข 2 (ถนนมิตรภาพ) และ นายวันชัย บุญพัฒน์ เป็นนายกเทศมนตรีคนปัจจุบัน
ตำบลทับกวาง เดิมเรียกว่า "บ้านลาว" ซึ่งเป็นหมู่บ้านที่มีเชื้อสายบรรพบุรุษที่สืบเชื้อสายมาจากประเทศลาวอพยพที่พระเจ้ากรุงธนบุรีโปรดเกล้าให้ต้อนมาจากนครเวียงจันทน์ ต่อมาเริ่มมีราษฎรมากขึ้นในสมัยพระบาทสมเด็จพระนั่งเกล้าเจ้าอยู่หัว จนกระทั่งถึงสมัยพระบาทสมเด็จพระจุลจอมเกล้าเจ้าอยู่หัว สมเด็จกรมพระยาดำรงราชานุภาพสมัยที่เป็นเสนาบดีกระทรวงมหาดไทยได้ประกาศให้เปลี่ยนชื่อหมู่บ้านใหม่ เพราะอาจจะเกิดแบ่งแยกชนชั้นขึ้นจึงเปลี่ยนชื่อหมู่บ้านใหม่ว่า "บ้านทับกวาง" ซึ่งคำว่า "ทับ" หมายถึง การสร้างที่พักชั่วคราวบนต้นไม้ของพรานป่า ได้ประกาศจัดตั้งเป็นสุขาภิบาลเมื่อวันที่ 15 กุมภาพันธ์ พ.ศ. 2515 ในวันที่ 25 พฤษภาคม พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลยกฐานะจากสุขาภิบาลเป็น "เทศบาลตำบลทับกวาง" และมีการเปลี่ยนแปลงฐานะจากเทศบาลตำบลทับกวางเป็นเทศบาลเมืองทับกวาง เมื่อวันที่ 20 สิงหาคม พ.ศ. 2555
เทศบาลเมืองทับกวาง ตั้งอยู่ทางทิศตะวันออกของอำเภอแก่งคอย ห่างจากอำเภอแก่งคอยประมาณ 10 กิโลเมตร และตั้งอยู่ทางทิศตะวันออกเฉียงเหนือจังหวัดสระบุรี โดยอยู่ห่างจากอำเภอเมืองสระบุรีประมาณ 22 กิโลเมตร ลักษณะภูมิประเทศจะเป็นที่ราบสูงและภูเขา
ตำบลทับกวาง มีอาณาเขตติดต่อกับพื้นที่ใกล้เคียง ดังนี้
สภาพภูมิประเทศของเทศบาลเมืองทับกวางเป็นพื้นที่ราบสูงและเขาเป็นส่วนใหญ่
สภาพภูมิอากาศของเทศบาลเมืองทับกวางมีลักษณะฤดูร้อนค่อนข้างร้อนและในฤดูหนาวจะค่อนข้างเย็น ช่วงฤดูฝนพื้นที่บริเวณที่ราบสูงฝนมักไม่ตกต้องตามฤดูกาล อุณหภูมิเฉลี่ยสูงสุด 40 องศาเซลเซียส และอุณหภูมิเต่ำสุด 23.4 องศาเซลเซียส
เทศบาลเมืองทับกวาง แบ่งการปกครองตามรูปแบบหมู่บ้านออกเป็น 10 หมู่บ้าน และชุมชน 32 ชุมชนในเขตเทศบาล ดังนี้
ทำเนียบรายนามนายกเทศมนตรี นับแต่ตำบลถูกยกระดับจากสุขาภิบาลเป็นเทศบาลจนถึงปัจจุบัน มีดังนี้
เทศบาลเมืองทับกวางมีประชากรรวมทั้งสิ้น 17,176 คน ประชากรชาย 8,671 คน ประชากรหญิง 8,505 คน ส่วนใหญ่ประกอบอาชีพเกษตรกรรม, ปศุสัตว์, รับจ้าง, พนักงานบริษัท และการค้าขาย
วัดถ้ำพระโพธิสัตว์ ตั้งอยู่หมู่บ้านดอนยอ เป็นวัดที่มีถ้ำที่มีรอยแกะสลักภาพจำหลักสมัยทวาราวดีเป็นภาพพระพุทธรูปประทับนั่งห้อยพระบาทปางวิตรรกะ ท่ามกลางเหล่าเทพอยู่ภายในถ้ำ นอกจากนี้ยังมีหินงอกหินย้อย มีน้ำตก มีถ้ำธรรมทัศน์ และถ้ำลุมพินี
ผาเสด็จ ตั้งอยู่บ้านเขาเกตุ ใกล้กับสถานีรถไฟผาเสด็จ มีหินผาขนาดใหญ่เป็นชะง่อนยื่นออกมาขวางเส้นทางรถไฟสายแก่งคอย-มวกเหล็กซึ่งวิศวกรชาวฝรั่งเศสพยายามจะระเบิดทำลายเพื่อจะทำทางรถไฟผ่านก็ไม่สามารถระเบิดได้ มีคนงานเสียชีวิตในระหว่างก่อสร้างเป็นจำนวนมากจนกระทั่งความทราบถึงพระบาทสมเด็จพระจุลจอมเกล้าเจ้าอยู่หัว และสมเด็จพระศรีพัชรินทราบรมราชินีนาถ จึงได้เสด็จมาเมื่อวันที่ 14 พฤศจิกายน พ.ศ. 2438 เพื่อทอดพระเนตร และได้ทรงลงพระปรมาภิไธยย่อ "จปร" "สผ" "รศ.115" ไว้บนก้อนหินนั้น ซึ่งยังคงมีจารึกอยู่จนถึงกระทั่งปัจจุบันนี้
ปวิตร คชเสนี
ปวิตร คชเสนี เกิดวันที่ 13 ตุลาคม พ.ศ. 2475 ที่กรุงเทพมหานคร เป็นนักกีฬายิงปืนโอลิมปิกชาวไทย ผู้เข้าแข่งขันโอลิมปิกฤดูร้อน 1968 ในประเภทแทรป ที่ประเทศเม็กซิโก โดยเขาอยู่ในอันดับที่ 40 และโอลิมปิกฤดูร้อน 1976 ที่มอนทรีออล ที่ซึ่งเขาอยู่ในอันดับที่ 34
ปวิตร คชเสนี เป็นบุตรในเจ้าวงศ์จันทร์ คชเสนี กับปฐม คชเสนี และเป็นราชนัดดาในเจ้าราชบุตร (วงศ์ตวัน ณ เชียงใหม่) ซึ่งปวิตรเป็นพี่ชายของวิจันทรา บุนนาค
ปวิตรสมรสกับนงลักษณ์ คชเสนี และมีธิดาด้วยกัน 3 คน ทั้งนี้ ปวิตรเป็นหนึ่งในผู้ก่อตั้งสมาคมยิงเป้าบินแห่งประเทศไทย และปัจจุบันดำรงตำแหน่งรองประธานที่ปรึกษากิตติมศักดิ์ของสมาคมดังกล่าว
ตำบลโสน
ตำบลโสน เป็นตำบลหนึ่งในอำเภอขุขันธ์
ตำบลโสนตั้งอยู่ทางตอนใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลโสนแบ่งการปกครองออกเป็น 23 หมู่บ้าน ดังต่อไปนี้
ประกอบด้วยโรงพยาบาลส่งเสริมสุขภาพตำบล 3 แห่ง คือ
แผนโบจินกา
แผนโบจินกา () เป็นแผนการโจมตีขนาดใหญ่สามระยะที่วางแผนโดยร็อมซี ยูซุฟ และคอลิด เชค มุฮัมมัด การโจมตีดังกล่าวจะเกี่ยวข้องกับแผนลอบปลงพระชนม์สมเด็จพระสันตะปาปาจอห์น ปอลที่ 2 การวางระเบิดสายการบิน 11 แห่ง และผู้โดยสารประมาณ 4,000 คนที่จะบินจากเอเชียไปยังสหรัฐอเมริกา และข้อเสนอของอับดุลฮากิม มุร็อดให้ชนเครื่องบินเข้ากับสำนักงานใหญ่หน่วยสืบราชการลับกลางแห่งสหรัฐอเมริกา ในแฟร์แฟกซ์เคาน์ตี รัฐเวอร์จิเนีย นอกเหนือไปจากแผนวางระเบิดเครื่องบินหลายลำ
แม้จะมีการวางแผนอย่างระมัดระวังและทักษะของร็อมซี ยูซุฟ แผนโบจินกาถูกขัดขวางหลังถังดับเพลิงเคมีดึงความสนใจของตำรวจฟิลิปปินส์เมื่อวันที่ 6 และ 7 มกราคม พ.ศ. 2539 ยูเซฟติดตั้งระเบิดทดสอบในห้างสรรพสินค้าและโรงภาพยนตร์ ทำให้มีผู้บาดเจ็บหลายคน และมีผู้เสียชีวิตหนึ่งคนในเหตุการณ์ คือ ผู้โดยสารที่นั่งอยู่ใกล้กับระเบิดไนโตรกลีเซอรินบนฟิลิปปินส์แอร์ไลน์ เที่ยวบินที่ 434 ซึ่งสามารถก่อความเสียหายเพียงพอให้เสียเครื่องบินทั้งลำได้ เงินที่ส่งมาให้แก่ผู้วางแผนนั้นมาจากอัลกออิดะฮ์
โนเวย์เอาท์ (2006)
โนเวย์เอาท์ (2006) () เป็นรายการมวยปล้ำของดับเบิลยูดับเบิลยูอี จัดเมื่อวันที่ 19 กุมภาพันธ์ ค.ศ. 2006 ในสนามเฟิร์สมาริเนอร์อารีนา ในเมืองบอลทิมอร์ ,รัฐแมริแลนด์ สหรัฐอเมริกา โดยเป็นครั้งที่ 8 ที่จัดขึ้นในปี ค.ศ.2006 และเป็นการปล้ำทั้ง 2 ค่าย ได้แก่ รอว์ และสแมคดาวน์
โนเวย์เอาท์ (2005)
โนเวย์เอาท์ (2005) () เป็นรายการมวยปล้ำของดับเบิลยูดับเบิลยูอี จัดเมื่อวันที่ 20 กุมภาพันธ์ ค.ศ. 2005 ในสนามเมลลอนอารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยเป็นครั้งที่ 7 ที่จัดขึ้นในปี ค.ศ.2005 และเป็นการปล้ำทั้ง 2 ค่าย ได้แก่ รอว์ และสแมคดาวน์
การแข่งขันเพื่อกำหนดผู้ท่าชิงแชมป์ WWE หมายเลขในศึกเรสเซิลเมเนีย ครั้งที่ 21 จัดขึ้นระหว่างวันที่ 1กุมภาพันธ์ และ 20 กุมภาพันธ์ 2005 วงเล็บแข่งขันคือ
เบรีดา
เบรีดา () เป็นเมืองในประเทศโซมาเลีย ตั้งอยู่ทางตอนเหนือของประเทศ มีพื้นที่ติดกับทะเล บริเวณอ่าวเอเดน ซึ่งเป็นน่านน้ำที่มีโจรสลัดชุกชุม มีประชากร 11,262 คน เบรีดาตั้งอยู่ห่างจากกรุงโมกาดิชูซึ่งเป็นเมืองหลวง 1,256 กิโลเมตร ในอดีตสมัยที่โซมาเลียยังเป็นอาณานิคมของอิตาลี กองทัพเรือของอิตาลีเคยตั้งฐานทัพที่เมืองนี้
โนเวย์เอาท์ (2004)
โนเวย์เอาท์ (2004) () เป็นรายการมวยปล้ำของดับเบิลยูดับเบิลยูอี จัดเมื่อวันที่ 15 กุมภาพันธ์ ค.ศ. 2004 ในสนามพระราชวังคาว ในเมืองดาลีซิตี, รัฐแคลิฟอร์เนีย สหรัฐอเมริกา โดยเป็นครั้งที่ 6 ที่จัดขึ้นในปี ค.ศ.2004 และเป็นการปล้ำทั้ง 2 ค่าย ได้แก่ รอว์ และสแมคดาวน์
โนเวย์เอาท์ (2003)
โนเวย์เอาท์ (2003) () เป็นรายการมวยปล้ำของดับเบิลยูดับเบิลยูอี จัดเมื่อวันที่ 23 กุมภาพันธ์ ค.ศ. 2003 ในสนามBell Centre ในเมืองMontreal, Quebec สหรัฐอเมริกา โดยเป็นครั้งที่ 5 ที่จัดขึ้นในปี ค.ศ.2003 และเป็นการปล้ำทั้ง 2 ค่าย ได้แก่ รอว์ และสแมคดาวน์
โนเวย์เอาท์ (2002)
โนเวย์เอาท์ (2002) () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 17 กุมภาพันธ์ ค.ศ. 2002 ในสนามBradley Center ในเมืองมิลวอกี, รัฐวิสคอนซิน สหรัฐอเมริกา โดยเป็นครั้งที่ 4 ที่จัดขึ้นในปี ค.ศ.2002 และเป็นการปล้ำทั้ง 2 ค่าย ได้แก่ รอว์ และสแมคดาวน์
โนเวย์เอาท์ (2001)
โนเวย์เอาท์ (2001) () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 25 กุมภาพันธ์ ค.ศ. 2001 ในสนามThomas & Mack Center ในเมืองลาสเวกัส, รัฐเนวาดา สหรัฐอเมริกา โดยเป็นครั้งที่ 3 ที่จัดขึ้นในปี ค.ศ.2001
ไอเอิร์นโดม
Iron Dome (, ') หรือ "Iron Cap" เป็นระบบป้องกันภัยทางอากาศทุกลมฟ้าอากาศเคลื่อนที่ พัฒนาโดยบริษัท Rafael Advanced Defense Systems เป็นระบบขีปนาวุธที่ออกแบบมาเพื่อขัดขวางและทำลายจรวดพิสัยใกล้และระเบิดปืนใหญ่ ที่ยิงจากระยะ 4 ถึง 70 กิโลเมตร และอาจวิถีโค้งอาจนำมันไปสู่พื้นที่อยู่อาศัย อิสราเอลมีความต้องการจะเพิ่มระยะขัดขวางของ Iron Dome จากปัจจุบันสูงสุดที่ 70 ก.ม. ไปเป็น 250 ก.ม. และเพิ่มความรอบตัวให้สามารถขัดขวางจรวดที่มาจากสองทิศทางได้พร้อมกัน
เจมส์ทาวน์ (เซนต์เฮเลนา)
เจมส์ทาวน์ () เป็นเมืองหลวงและเมืองที่ใหญ่ที่สุดของเซนต์เฮเลนา ซึ่งเป็นดินแดนของสหราชอาณาจักร ตั้งอยู่ทางตอนเหนือของเกาะ มีพื้นที่อยู่ติดกับทะเล มีพื้นที่ 3.6 ตารางกิโลเมตร มีประชากร 714 คน
บุญเกื้อ เหล่าวานิช
บุญเกื้อ เหล่าวานิช เกิดวันที่ 9 สิงหาคม พ.ศ. 2473 ที่กรุงเทพมหานคร เป็นนักกีฬายิงปืนโอลิมปิกชาวไทย ผู้เข้าร่วมแข่งขันโอลิมปิกฤดูร้อน 1968 ที่ประเทศเม็กซิโก โดยเขาอยู่ในอันดับที่ 49 ในประเภทเป้าบิน และโอลิมปิกฤดูร้อน 1972 ที่มิวนิก โดยอยู่ในอันดับที่ 55 ในประเภทแทรป
บุญเกื้อ เหล่าวานิช เป็นหนึ่งในผู้ก่อตั้งสมาคมยิงเป้าบินแห่งประเทศไทย รวมถึงเป็นผู้ก่อตั้งบริษัทอโศกมอเตอร์ ซึ่งเป็นบริษัทนำเข้ารถยนต์จากทวีปยุโรป ปัจจุบัน เขาเป็นหนึ่งในคณะกรรมการที่ปรึกษาสมาคมไว.เอ็ม.ซี.เอ. กรุงเทพฯ รวมถึงเป็นหนึ่งในคณะกรรมการที่ปรึกษากิตติมศักดิ์ สมาคมยิงเป้าบินแห่งประเทศไทย
ตลาดปลาสึกิจิ
ตลาดค้าส่งกลางมหานครโตเกียว (; ) หรือเป็นที่รู้จักอย่างทั่วไปในนาม ตลาดสึกิจิ () เป็นตลาดค้าส่งปลาและอาหารทะเล ที่ใหญ่ที่สุดในโลก และยังคงเป็นตลาดค้าส่งที่ใหญ่ที่สุดแม้ว่าจะเทียบกับตลาดค้าส่งประเภทอื่น ๆ ก็ตาม
ตลาดปลาสึกิจิมีที่ตั้งอยู่ในอำเภอสึกิจิ ในแขวงชูโอ กรุงโตเกียว มีการค้าขายตั้งแต่เวลา 04:00 น. ของทุกวัน มีความน่าใจตรงที่มีการประมูลปลาทูน่าแข่งขันกัน ในปี ค.ศ. 2012 ตลาดปลาสึกิจิได้ถูกจัดอันดับให้เป็นตลาดสดที่ดีที่สุดในโลกเป็นอันดับ 2 จากสำนักข่าวซีเอ็นเอ็น
ตลาดปลาสึกิจิเปิดทำการเป็นวันสุดท้ายในวันที่ 6 ตุลาคม ค.ศ. 2018 หลังจากเปิดทำการค้ามากว่า 83 ปี ก่อนที่จะย้ายที่ตั้งไปยังย่านโทโยซุ เขตโคโต ซึ่งอยู่ห่างลงไปทางใต้ประมาณ 2 กิโลเมตร และเริ่มเปิดดำเนินการวันแรกในวันที่ 11 ตุลาคม
ตลาดปลาแห่งแรกในโตเกียวถูกจัดตั้งขึ้นโดย โทกูงาวะ อิเอยาซุ โชกุนคนแรกแห่งยุคเอโดะเพื่อสะดวกต่อการจัดหาวัตถุดิบเพื่อบริโภคในปราสาทเอโดะ อิเอยาซุได้เชิญชวนชาวประมงจากสึกูดะในโอซากะ มาขายปลาที่นครเอโดะ (โตเกียวในปัจจุบัน) แต่ทั้งนี้ ปลาต่าง ๆ ไม่ได้ถูกนำไปขายตรงถึงปราสาท แต่ไปขายในบริเวณใกล้ ๆ กับ สะพานนิฮง ซึ่งที่นั่นถูกเรียกว่า "อูโองาชิ" (ท่าปลา) ซึ่งเป็นหนึ่งในตลาดสำคัญของเอโดะ
สิงหาคม ค.ศ. 1918 เกิดการจลาจลข้าว ("โคเมโซโด") ซึ่งมีผู้ประท้วงและก่อจลาจลในกว่าร้อยเมือง เพื่อต่อต้านภาวะขาดแคลนอาหารและราคาข้าวที่แพง รัฐบาลจักรวรรดิญี่ปุ่นถูกกดดันให้จัดตั้งสถาบันเพื่อจำหน่ายอาหารแห่งใหม่โดยเฉพาะอย่างยิ่งในพื้นที่เขตเมือง จนในที่สุด "กฎหมายตลาดค้าส่งกลาง" จึงถูกตราขึ้นในเดือนมีนาคม ค.ศ. 1923